Diari Oficial de la Generalitat Valenciana


Sumari del DOGV 3778, del 23-06-2000 (2000/4843)

ORDRE de 5 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dos immobles situats en el Parc Natural de la Marjal Pego–Oliva, un en el terme municipal d'Oliva (València) i l'altre en el terme municipal de Pego (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4843


Data del document
:   05-06-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * Pego
    * propietat immobiliària

ORDRE de 5 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dos immobles situats en el Parc Natural de la Marjal Pego'Oliva, un en el terme municipal d'Oliva (València) i l'altre en el terme municipal de Pego (Alacant). [2000/X4843]
  
Mitjançant escriptura de compravenda, atorgada davant el notari de València el Sr. José Antonio de Otegui Tellería el dia 21 d'octubre de 1999, la Generalitat Valenciana va adquirir dues finques rústiques, una a la partida Assegador de la Revolta terme municipal d'Oliva (València) i l'altra a la partida Bullent del terme municipal de Pego (Alacant), dins dels límits del Parc Natural de la Marjal Pego'Oliva, i que consta en l'Inventari General de Béns i Drets de la Generalitat Valenciana amb els núm. A01/46/181/0012 i A01/03/102/0020 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins de la qual s'ubiquen els immobles que es descriuen a continuació:
  
1. Finca rústica: Terra d'arrossar, situada en el terme municipal d'Oliva, partida Assegador de la Revolta. Parcel·la 278 del polígon 14, amb una superfície de 89 àrees i 58 centiàrees. Confronta: nord, Fernando Bolufer Mas; sud, Salvador Llopis; est, vall del Bovar; i oest, Assegador. Consta en l'Inventari General de Béns i Drets de la Generalitat Valenciana amb el número A01/46/181/0012.
  
2. Finca rústica: Terra d'arrossar, situada en el terme municipal de Pego, partida Bullent, parcel·la 319 del polígon 5. Amb una superfície de 16 àrees i 62 centiàrees. Confronta: nord, Bautista Máñez; sud, Miguel-Juan González; est, gola; i oest, camí de la Partida. Consta en l'Inventari General de Béns i Drets de la Generalitat Valenciana amb el número A01/46/181/0020.
  
Segon
  
Els immobles esmentats queden integrats en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 5 de juny de 2000
  
El conseller d'Economia i Hisenda,